Abapingushi
18 Muli shilya nshiku tamwali mfumu mu Israele.+ Kabili mu nshiku shilya umukowa wa kwa Dani+ walefwaya impanga ya bupyani iya kwikalamo; pantu ukufika pali bulya bushiku tabakwete impanga ya bupyani mu mikowa ya kwa Israele.+
2 Abana ba kwa Dani basukile batuma abaume basano aba mu lupwa lwabo, abantu babo, abantu abali aba maka, abafumine mu Sora+ na mu Eshtaole,+ ukuti bayelengula+ icalo no kucibebeta. E lyo babebele abati: “Kabiyeni, kabebeteni icalo.” Awe bafikile mu calo ca mpili ica kwa Efraimu+ ku ng’anda ya kwa Mika+ kabili e ko balele ubushiku. 3 Ilyo bapaleme ku ng’anda ya kwa Mika, baishibe ishiwi lya mulumendo, umwina Lebi, e pa kuyako. E lyo bamwipwishe abati: “Nani akuletele kuno, kabili cinshi ulecita kuno, kabili cinshi ulefwaya kuno?” 4 Na o abaswike ati: “Ifi ne fi e fyo Mika ancitiile ukuti ndemubombela,+ no kuti mbe shimapepo+ wakwe.” 5 E lyo bamwebele ati: “Ipusha+ kuli Lesa+ pa kuti twishibe nga tukenda bwino pa lwendo lwesu.” 6 E ico shimapepo amwebele ati: “Kabiyeni umutende. Yehova napaala ulwendo lwenu.”
7 Awe abaume basano baleya fye mpaka bafika na ku Laishi+ no kumona ifyo abantu abali kulya baikele bwino ukwabula ukushintilila pali bambi ukulingana no lutambi lwa bena Sidone, bali tondolo kabili umutelelwe,+ kabili takwali uwa mutitikisha uwalecusha abantu mu calo, pantu bali ukutali ukufuma ku bena Sidone+ kabili tabaleumfwana na bantu bambi.
8 Basukile bafika kuli bamunyinabo pa Sora+ na pa Eshtaole,+ kabili bamunyinabo batendeke ukubepusha abati: “Mwaendele shani?” 9 E lyo batile: “Imeni, kabili natuyebalwisha; pantu natumona icalo, kabili, moneni! cisuma nga nshi.+ Nomba cinshi muleshingashingila? Mwishimunuka ukuyapoka icalo.+ 10 Ilyo mwaingila, mukasanga abantu aba mutelelwe,+ kabili icalo cikulu; pantu Lesa nacipeela mu minwe yenu,+ icalo umushabula kantu nangu kamo akaba pano isonde.”+
11 E lyo abaume imyanda mutanda (600) abaipangeshe ne fyanso fya bulwi, ukufuma mu lupwa lwa kwa Dani,+ bafumine kulya, e kuti, ku Sora na ku Eshtaole.+ 12 Kabili baliile no kuyapanga inkambi pa Kiriati-yearimu+ mu Yuda. E mulandu wine bainikila ilya ncende Mahane-dani+ ukufika na lelo. Moneni! Yaba ku masamba ya Kiriati-yearimu. 13 Kabili bafumine kulya no kuya ku calo ca mpili ica kwa Efraimu no kufika ku ng’anda ya kwa Mika.+
14 E lyo abaume basano abaile mu kulengula+ icalo ca Laishi+ baebele bamunyinabo ati: “Bushe mwalishiba ukuti muli aya mayanda mwaba ica kufwala ica efode na kalubi+ ne cimpashanya icabaswa+ ne cimpashanya icaengululwa?+ Nomba tontonkanyeni ico mwalacita.”+ 15 E ico baile kulya no kufika pa ng’anda ya mulumendo, umwina Lebi,+ pa ng’anda ya kwa Mika, no kutendeka ukumuposha.+ 16 Inshita yonse iyi abaume imyanda mutanda abaipangeshe ne fyanso fyabo ifya bulwi,+ aba mu bana ba kwa Dani,+ baiminine fye pa mpongolo. 17 Abaume basano abaile ku kulengula icalo+ nomba baliile, ukuti bengile no kusenda icimpashanya icabaswa+ ne ca kufwala ca efode+ na kalubi+ ne cipashanya icaengululwa.+ (Kabili shimapepo+ aiminine pa mpongolo na baume imyanda mutanda [600] abaipangeshe ne fyanso fya bulwi.) 18 Kabili aba baingile mu ng’anda ya kwa Mika no kubuula icimpashanya icabaswa, ica kufwala ca efode na kalubi ne cimpashanya icaengululwa.+ E lyo shimapepo+ abepwishe ati: “Cinshi mulecita?” 19 Lelo bamwebele ati: “Talala. Bika ulupi pa kanwa, kabili natuleya pa kuti ube shifwe+ kabili shimapepo wesu.+ Bushe icisuma ni cili kwi, iwe ukutwalilila ukuba shimapepo wa ng’anda ya muntu umo+ nelyo ukuba shimapepo wa mukowa kabili ulupwa lwa mu Israele?”+ 20 Awe umutima wa kwa shimapepo walisekelele,+ kabili abuulile ica kufwala ca efode na kalubi ne cimpashanya icabaswa+ no kuya pamo na aba bantu.
21 Awe balyalwike no kuya no kutangisha abaice ne fitekwa ne fipe fya mutengo.+ 22 Kabili baendele akatalamukila ukufuma ku ng’anda ya kwa Mika ilyo abantu abali mu mayanda yali mupepi ne ng’anda ya kwa Mika+ balongene pamo no kwesha ukukonka abana ba kwa Dani. 23 Ilyo balebilikisha ku bana ba kwa Dani, balipilibwike no kutila kuli Mika: “Cinshi ulefwaya+ ifi walonganika aba bantu pamo?” 24 E ico atile: “Tulesa+ uto napangile+ namubuula, pamo na shimapepo,+ kabili muleya, bushe ine cinshi ico nalashala na co?+ Nomba kuti mwanjipusha shani amuti, ‘Cinshi ulefwaya?’” 25 E lyo abana ba kwa Dani bamwebele abati: “Wileka ishiwi lyobe lyumfwike kuli ifwe, epali abaume abankalwe+ bamusansa, kabili wafwa pamo na ba mu ng’anda yobe.” 26 Kabili abana ba kwa Dani batwalilile fye ukwenda; e lyo Mika amwene ukuti balikosele ukumucila,+ awe alyalwike no kubwelelamo ku ng’anda yakwe.
27 Lelo bena babuulile ifyo Mika apangile e lyo na shimapepo+ wakwe, kabili baleya ukulola ku Laishi,+ ku bantu abali tondolo kabili aba mutelelwe.+ Kabili babakomene ku lupanga,+ no koca umusumba ku mulilo.+ 28 Awe takwali wa kubapokolola, pantu kwali ukutali na ku Sidone,+ kabili tabaleumfwana na bantu bambi; kabili mwali ni mu mpanga iyabatama iya mu Beterehobo.+ Kabili bakuulile umusumba no kutendeka ukwikalamo.+ 29 Kabili, bainike ulya musumba ati Dani, ilyali e ishina lya kwa shibo, Dani,+ uwafyelwe kuli Israele.+ Lelo, kale umusumba waleitwa ati Laishi.+ 30 E lyo abana ba kwa Dani baimike icimpashanya icabaswa;+ na Yonatani+ mwana Gershomu,+ mwana Mose, pamo na bana bakwe e bali bashimapepo mu mukowa wa bana ba kwa Dani ukufika ilyo basendele abantu ba muli ici calo muli bunkole.+ 31 Awe basungile icimpashanya icabaswa ica kwa Mika, ico apangile, no kucimiika kulya inshiku shonse isho ing’anda+ ya kwa Lesa wa cine yali mu Shilo.+
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn